টঙ্গীবাড়ী উপজেলা হানাদার মুক্ত দিবস উপলক্ষে শনিবার সন্ধার পরে মশাল মিছিল বের করা হয়। মিছিলটি উপজেলার শহিদ মিনার এর সামনে হতে বের হয়ে উপজেলার গুরুত্বপূর্ণ সড়ক পদক্ষিন করে শহিদ মিনার প্রাঙ্গনে গিয়ে শেষ হয়। এ সময় এ মিছিলে কয়েকশত লোক অংশগ্রহন করে। অন্যান্যদের মধ্যে উপস্থিত ছিলেন, টঙ্গীবাড়ী উপজেলা পরিষদের চেয়ারম্যান কাজি ওয়াহিদ, ভাইস চেয়ারম্যান রাহাত খান রুবেল, ধীপুর ইউনিয়ন আওয়ামীলীগ সাধারণ সম্পাদক মনির মোল্লা, স্বপন মাঝি, ডিএম বেলায়েত শাহিন প্রমূখ। পরে উপজেলা শহিদ মিনার চত্ত্বরে মমবাতি জ্বালিয়ে শহিদদের সন্মান প্রদর্শন করা হয়। উল্লেখ্য ১৯৭১ সালের ১৫ নভেম্বর টঙ্গীবাড়ী উপজেলা হানাদার মুক্ত হয়।